

**"Қазақстан Республикасы Президентінің 1998 жылғы 20 қаңтардағы N 3827 Жарлығына өзгерістер енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2003 жылғы 5 қарашадағы N 1092 қаулысы

      Қазақстан Республикасының Үкiметi қаулы етеді:

      "Қазақстан Республикасы Президентінің 1998 жылғы 20 қаңтардағы N 3827 Жарлығына өзгерiстер енгiзу туралы" Қазақстан Республикасының Президентi Жарлығының жобасы Қазақстан Республикасы Президентiнің қарауына енгiзiлсiн.

*Қазақстан Республикасының*

*Премьер-Министрі*

 **Қазақстан Республикасы Президентінің Жарлығы Қазақстан Республикасы Президентінің 1998 жылғы**
**20 қаңтардағы N 3827 Жарлығына өзгерістер енгізу туралы**

      "Қазақстан Республикасындағы мерекелер туралы" Қазақстан Республикасының 2001 жылғы 13 желтоқсандағы Заңының 4-бабына сәйкес қаулы етемін:

      1. Қазақстан Республикасы Президентiнің "Қазақстан Республикасындағы кәсiптік мерекелер мен атаулы күндер туралы"

1998 жылғы 20 қаңтардағы N 3827 Жарлығына (Қазақстан Республикасының ПҮАЖ-ы, 1998 ж., N 1, 1-құжат) мынадай өзгерiстер енгiзiлсін:

      1) тақырыбындағы "кәсiптiк мерекелер мен атаулы күндер" және 1-тармақтағы "кәсiптiк мерекелер мен атаулы күндердiң" деген сөздер тиiсiнше септелiп "кәсiптiк және өзге де мерекелер" деген сөздермен ауыстырылсын;

      2) аталған Жарлықпен бекiтiлген Қазақстан Республикасындағы кәсiптiк мерекелер мен атаулы күндердiң тiзбесi осы Жарлыққа қосымшаға сәйкес жаңа редакцияда жазылсын.

      2. Осы Жарлық жарияланған күнiнен бастап күшіне енеді.

*Қазақстан Республикасы*

*Президенті*

Қазақстан Республикасы

Президентінің

2003 жылғы "\_\_" \_\_\_\_

N\_\_\_\_Жарлығына

Қосымша

Қазақстан Республикасы

Президентiнің

1998 жылғы 20 қаңтардағы

N 3827 Жарлығымен

Бекітілген

 **Қазақстан Республикасындағы кәсiптiк және өзге де**
**мерекелердiң тiзбесi**

Отан қорғаушы күні                             - 7 мамыр

Саяси қуғын-сүргіндер құрбандарын еске         - 31 мамыр

алу күні

Баспасөз, теледидар және радио күнi            - 28 маусым

Медициналық қызметкер күнi                     - маусымның

                                                 үшiншi жексенбiсi

Бiлiм күнi                                     - 1 қыркүйек

Қазақстан Республикасының халықтары            - 22 қыркүйек

тілдерінің күнi

Мұғалiм күнi                                   - қазанның бiрiншi

                                                 жексенбiсi

Ұлттық валюта күні                             - 15 қараша

Ауыл шаруашылығы қызметкерлерінің күні         - қарашаның

                                                 үшiншi жексенбiсi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК